Document ID: 32004R2008

NÕUKOGU MÄÄRUS (EÜ) nr 2008/2004,
16. november 2004,
millega muudetakse määrust (EÜ) nr 1268/1999 ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa kandidaatriikides ühinemiseelsel perioodil ühenduse toetuse kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 181a,
võttes arvesse komisjoni ettepanekut,
võttes arvesse Euroopa Parlamendi arvamust, (1)
võttes arvesse Euroopa majandus- ja sotsiaalkomitee arvamust, (2)
pärast konsulteerimist regioonide komiteega,
ning arvestades järgmist:
(1)
Toetamise võimalused maakogukondade ettevalmistamisel kohalike maaelu arengustrateegiate koostamiseks ja rakendamiseks abisaajates riikides, mis ei ühine liiduga 2004. aastal, nimelt Bulgaarias ja Rumeenias, tuleks ühtlustada võimalustega 1. mail 2004. aastal liiduga ühinenud abisaajates riikides. Seetõttu tuleks kehtestada sobiv meede, mis oleks vastav nõukogu 17. mai 1999. aasta määruse (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks (3) artiklile 33f.
(2)
Määruse (EÜ) nr 1268/1999 (4) abimäärade piirnorme käsitlevaid sätteid tuleks täpsustada. Samaaegselt tuleks nimetatud sätteid muuta selliselt, et subsiidiume, mis hõlbustavad muude vahendite alusel antud krediidile juurdepääsu, ei võeta arvesse nimetatud abi piirnormide kohaldamisel. Kuna see välistaks võimaliku ebaselguse, tuleks seda muudatust kohaldada kõikide abisaajate riikide suhtes tagasiulatuva jõuga. On siiski vaja tagada, et kõikidel juhtudel peetakse kinni Euroopa lepingutes sätestatud ülemmääradest.
(3)
Abi piirmäärad Bulgaaria ja Rumeenia mägipiirkondadele tuleks alates 1. jaanuarist 2004 viia vastavusse 1. mail 2004 liiduga ühinenud riikide ebasoodsamate piirkondade põllumajandusettevõtete investeeringute ja noorte põllumajandustootjate abi piirmääradega, nagu need on ette nähtud määruse (EÜ) nr 1257/1999 artikli 33l lõikes 2.
(4)
Abimäärad ja ühenduse osaluse määr abisaajates avalikes kogukuludes, mis on ette nähtud maaelu arengu meetmete jaoks, mis hõlmavad infrastruktuuri ja teatud muud meetmed abisaajates riikides, mis ei ühine liiduga 2004. aastal - nimelt Bulgaarias ja Rumeenias -, tuleks ühtlustada määradega 1. mail 2004. aastal liiduga ühinenud abisaajates riikides.
(5)
Seetõttu tuleks määrust (EÜ) nr 1268/1999 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1268/1999 muudetakse järgmiselt.
1)
Artiklile 2 lisatakse järgmine taane:
“-
Bulgaaria ja Rumeenia puhul maakogukondade ettevalmistamine kohaliku maaelu arengustrateegiate ning integreeritud territoriaalsete maaelu arengu pilootstrateegiate koostamiseks ja rakendamiseks nõukogu 17. mai 1999. aasta määruse (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks (5) artiklis 33f sätestatud piirides.
2)
Artikkel 8 asendatakse järgmisega:
“Artikkel 8
Ühenduse osaluse määr ja abimäärad
1. Ühenduse osaluse määr ei tohi ületada 75 % abikõlblikest avalikest kogukuludest.
Nimetatud ülemmääraks on siiski:
a)
80 % artikli 2 neljandas, seitsmendas, üheteistkümnendas ja kuueteistkümnendas taandes osutatud meetmete ning mis tahes infrastruktuurialase projekti korral;
b)
85 % mis tahes meetme vastavate projektide korral, kui komisjon teeb kindlaks, et toimunud on erakorraline loodusõnnetus;
c)
100 % artikli 2 viieteistkümnendas taandes ja artikli 7 lõikes 4 osutatud meetme korral.
2. Riigiabi ei tohi ületada 50 % investeeringuga seotud abikõlblikest kogukuludest.
Nimetatud ülemmääraks on siiski:
a)
55 % noorte põllumajandustootjate talumajapidamistesse tehtavate investeeringute korral;
b)
60 % mägipiirkondade talumajapidamistesse tehtavate investeeringute korral;
c)
65 % mägipiirkondades noorte põllumajandusettevõtjate talumajapidamistesse tehtavate investeeringute korral;
d)
75 % lõike 1 punktis b osutatud investeeringute korral;
e)
100 % infrastruktuuri tehtavate investeeringute korral, mis ei anna olulist puhastulu;
f)
100 % artikli 2 kuueteistkümnendas taandes osutatud meetmete korral.
Riigiabi määra kindlaksmääramisel käesoleva lõike kohaldamisel ei võeta arvesse siseriiklikku abi, mis hõlbustab juurdepääsu krediidile, mis on saadud ilma käesolevas rahastusvahendis ettenähtud mis tahes ühenduse osaluseta.
Ühenduse osalus ei tohi ületada Euroopa lepingutes riigiabi kohta ettenähtud abi määra ja kumulatsiooni ülempiiri.
3. Ühenduse osaluse summa väljendatakse eurodes.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2004.
Artikli 1 punkti 2 kohaldatakse alates 1. jaanuarist 2000 määruse (EÜ) nr 1268/1999 artikli 8 lõike 2 uue eelviimase lõigu osas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. november 2004

Labels: 18
15
19
5